Sunt toata ziua online. Foto: Photoxpress

Nu imi amintesc fetele oamenilor, desi ii vad zilnic cand merg pe jos, cam 20 de minute si jumatate de ora cu autobuzul, nu as putea sa recunosc peste o ora nicio fata. Chestia asta ma intriga.

Ieri, cand mi-am dat seama de izolarea mea, am privit in jur in autobuz. Persoanele sub 40, 50 de ani butoneaza. In supermarket am observat ca se butoneaza. Acasa se butoneaza, in pat, la masa, pe buda. Ne mai ramane dusul. La lucru se butoneaza in pauza de masa, de tigara, de cafea.



Incepem o conversatie cu ai vazut aia pe facebook, twitter… etc. Nu ‘’tu ce faci’’, ‘’ce se intampla cu tine’’, ‘’ce simti’’.



Ce sa simti? Nu simti nimic, nu gandesti nimic. Toata ziua esti intr-o continua cautare disperata dupa instantanee din vietile altora. De a ta pare ca ai grija doar cand esti la o terasa, tot butonezi, dar pui si ceva pe facebook sau instagram, sa inversezi rolurile. Cautam pe google oameni, stiri, filme, carti, sau dam scroll si click, necautand nimic exact, dar citind pe diagonala ce fac prietenii de pe facebook in concediu sau stiri pe care de cele mai multe ori le-am uitat a doua zi. Nu imi dau seama incotro ne indreptam. Observ ca, pe masura ce imi petrec mai mult timp online, fac tot mai putine. Ma plimb mai putin, ma concentrez mai greu, am activitati fizice mai putine.



Nu spun ca tehnologia e bau bau, ceva inerent rau, care imi rapeste din placerile vietii, dar simt ca imi scapa ceva. Uitati un exemplu: eram in troleu si cuiva i-a fost furat portofelul. S-au blocat usile, haos. Bineinteles ca eu butonam in timpul acesta, puteam eu sa fiu cea furata si poate nici nu as fi observat. M-au intrebat daca tin minte cine statea langa mine, cica era o persoana dubioasa. Am realizat ca am un blank total. Butonand nu am fost atenta la nimic din jurul meu. Nicio fata nu imi parea cunoscuta.



Da, stiu ca trebuie sa fiti online pentru a citi aceste randuri. :)

Nota redactiei: Acest material a fost primit la rubrica "Articolul tau".



Scrie-ne si tu pe adresa redactiei smartwoman[at]hotnews[dot]ro. Noi vom trata cu toata atentia articolul tau si, daca il vei trata la fel, ii vom acorda prima pagina. Datele tale raman strict confidentiale, iar identitatea va fi protejata, trebuie doar sa ne specifici cum vrei sa te semnam. Materialele pot fi trimise si prin intermediul formularului de pe site (din colt sus dreapta), alaturi de fotografii.



Materialele de la rubrica "Articolul tau" reflecta opinia autorului, nu neaparat si pe cea a redactiei.